Letona la Bokgabo, Setšo, Saense le Thekenolotši, e lego lona modulasetulo wa Lekgotla la Commonwealth la Saense (CSC), le bile modulasetulo wa kopano ka Afrika Borwa go tloga ka 28 go fihla ka 30 Mei 2001. Letona le ile la phetha gore le meme Matona a Saense le Thekenolotši a go tšwa dinageng tše dingwe, go balwa le SADC, gore ba be le yena ka dikopano tša go rerišana ka merero yeo ka moka ga bona ba nago le kgahlego go yona. Memo e ile ya dirwa gore e elelane le dikopano tša Komiti Khuduthamaga tša CSC. Kopano Khuduthamaga e diregile Hoteleng ya Mount Nelson kua Motse Kapa. Go aga bokgoni bja gago bja thomelontle - Kgoro ya Kgwebišano le Intaseteri (dti) e thuša baromelantle go aga bokgoni bja bona ba go thomelontle, ka go oketša bokgoni bja bona bja go tlhabolla ditšweletšwa tšeo di romelwago ntle ka lenaneo la TIDP la go sepetšwa ke Ntsika. Lenaneo le dumelela baromelantle go kaonafatša tlhamo ya bona ya ditšweletšwa , tshepetšo ya tšweletšo, maemo a seteginiki, go phuthela, le bokgoni bja go bapatša.